LĒMUMA PROJEKTS

2023.gada \_\_. decembrī Lēmums Nr. \_\_\_\_

**Par piešķīrumu sniegt sabiedriskā transporta pakalpojumus pārvadājumiem ar autobusiem sabiedrībai ar ierobežotu atbildību “Daugavpils satiksme”**

Pamatojoties uz Pašvaldību likuma 4.panta pirmās daļas 19.punktu, 10.panta pirmo daļu, 10.panta pirmās daļas 21.punktu, Sabiedriskā transporta pakalpojumu likuma 5.panta otrā daļas 2.punktu, Publisko iepirkumu likuma 4.panta pirmo daļu, Eiropas Parlamenta un Padomes Direktīvas 2014/24/ES (2014.gada 26.februāris) par publisko iepirkumu un ar ko atceļ Direktīvu 2004/18/EK 12.panta 1.-2.punktu, Eiropas Parlamenta un Padomes Direktīvas 2014/25/ES (2014.gada 26.februāris) par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK 28.panta 1.-2.punktu,

ņemot vērā Eiropas Parlamenta un Padomes regulas (EK) Nr.1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 5.panta 1.punktu,

ievērojot zvērinātu advokātu biroja SIA „COBALT” 2023.gada 4.decembra atzinumu,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2023.gada \_\_.decembra sēdes atzinumu, Finanšu komitejas 2023.gada \_\_.decembra sēdes atzinumu,

**Daugavpils valstspilsētas pašvaldības dome nolemj:**

1. Nodrošināt sabiedriskā transporta pakalpojuma sniegšanu pārvadājumiem ar autobusiem Daugavpils valstspilsētas pašvaldības administratīvajā teritorijā, neveicot publiskā iepirkuma procedūru, atbilstoši Publisko iepirkumu likuma 4.panta pirmās daļas regulējumam (“in house” principa ietvaros).
2. Noslēgt sabiedriskā transporta pakalpojumu pasūtījuma līgumu pārvadājumiem ar autobusiem ar sabiedrību ar ierobežotu atbildību „Daugavpils satiksme”, reģistrācijas Nr.41503002269.

Pielikumā: Sabiedriskā transporta pakalpojumu pasūtījuma līgums pārvadājumiem ar autobusiem *(projekts)* uz 6 lp.

Daugavpils valstspilsētas pašvaldības domes priekšsēdētājs A.Elksniņš